Diari Oficial de la Generalitat Valenciana


Sumari del DOGV 7731, del 01-03-2016 (2016/1270)

RESOLUCIÓ de 15 de febrer de 2016, de la Direcció General de Farmàcia i Productes Sanitaris, per mitjà de la qual s'inicia, en execució de la Sentència 760/2010, del Tribunal Superior de Justícia de la Comunitat Valenciana, de 22 de desembre de 2010, el procediment administratiu aplicable a la sol·licitud d'autorització d'obertura d'una nova oficina de farmàcia al municipi de Requena, formulada per Francisco Martínez Vives.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7731

Data del DOGV
:   01-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1270


Data del document
:   15-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 de febrer de 2016, de la Direcció General de Farmàcia i Productes Sanitaris, per mitjà de la qual s'inicia, en execució de la Sentència 760/2010, del Tribunal Superior de Justícia de la Comunitat Valenciana, de 22 de desembre de 2010, el procediment administratiu aplicable a la sol·licitud d'autorització d'obertura d'una nova oficina de farmàcia al municipi de Requena, formulada per Francisco Martínez Vives. [2016/1270]  
Vist la interlocutòria de data 21 de desembre de 2015, del Tribunal Superior de Justícia de la Comunitat Valenciana, per mitjà de la qual s'estableix com a correcte el mode d'execució de la sentència 760/2010, de 22 de desembre, de 2010, proposat a l'esmentat tribunal en resolució de la Direcció General de Farmàcia i Productes Sanitaris, de data 9 de març de 2015.  
El procediment que s'ha de seguir per al tràmit de l'expedient ha de ser l'establit amb caràcter general per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El procediment d'adjudicació ha de regir-se per la redacció de l'article 18 de la Llei 6/1998, de 22 de juny, d'ordenació farmacèutica de la Comunitat Valenciana, que estava en vigor al temps de formular-se la sol·licitud, el dia 16 d'abril de 1999, per Francisco Martínez Vives, havent de tindre's en compte els criteris que s'hi estableixen als efectes de l'adjudicació de l'autorització que resultara de la sol·licitud esmentada.  
Al procediment s'han incorporat els elements necessaris per a determinar la idoneïtat de l'autorització.  
Conforme s'estableix en la Sentència que s'executa no s'apliquen els Decrets 149/2001, de 5 d'octubre, per mitjà del qual s'estableix el procediment d'autorització de noves oficines de farmàcia, si el Decret 198/2003, de 3 d'octubre, per mitjà del qual s'estableixen els criteris de selecció aplicables als procediments d'adjudicació d'autorització d'obertura de noves oficines de farmàcia.  
Per a determinar qui és l'adjudicatari de l'oficina de farmàcia que ha d'autoritzar-se a Requena, a partir de la sol·licitud del senyor Martínez Vives, al procediment han d'aplicar-se les normes de publicitat i audiència que el tribunal sentenciador va estimar com a correctes en les interlocutòries 403/2009.  
Conforme al punt primer de la resolució de 9 de març de 2015, en el procediment d'adjudicació «podien participar tots els farmacèutics que hagueren sol·licitat l'autorització d'obertura d'una nova oficina de farmàcia en el municipi de Requena, a partir de l'entrada en vigor de la Llei 6/1998, de 22 de juny, d'ordenació farmacèutica de la Comunitat Valenciana, amb anterioritat a la sol·licitud formulada pel senyor Francisco Martínez Vives».  
L'esmentat interlocutòria del Tribunal Superior de Justícia de la Comunitat Valenciana, de 21 de desembre de 2015, estableix com a correcte el barem a tindre en consideració per a determinar qui és l'adjudicatari de l'oficina que ha d'obrir-se a Requena, que és el següent:  
  
  
 Punts  
Per cada any d'exercici en oficina de farmàcia oberta al públic en municipis de menys de 3.000 habitants 2,5  
Ídem en municipis de 3.000 a 6.000 habitants 2  
Ídem en municipis de 6.000 a 10.000 habitants 1,3  
Ídem en municipis de més de 10.000 habitants 0,5  
Per cada any d'exercici en municipi amb farmàcia única 0.5  
Per cada any de servici en farmàcia d'hospital 1  
Per cada any d'exercici en oficina de farmàcia, com a adjunt o agregat, fins a un màxim de 6 anys 1,5  
Per cada any d'exercici en una altra modalitat de l'exercici de la professió diferent de l'oficina de farmàcia 0,5  
Doctor en Farmàcia 3  
Diplomat de Sanitat 1  
Títol d'Especialista Farmacèutic reconegut 1  
Per curs, curset, diplomes i altres de similars de caràcter sanitari i/o professionals fins a un màxim de 3 punts 0,5  
Per cada excel·lent o matrícula d'honor en llicenciatura i doctorat 0,1  
Premi extraordinari en la llicenciatura 1  
Premi extraordinari en el doctorat 1,5  
Coneixement de valencià:  
 Oral 0,5  
 Elemental 1  
 Mitjà 2  
 Superior 4   
Coneixement d'altres idiomes de la Unió Europea per curs, fins a un màxim d'1 punt 0,1  
Per participar com a professor en curs, curset, diplomes i altres de similars de caràcter sanitari i/o professionals fins a un màxim de 3 punts 0,5  
Per participació en programes experimentals, d'assistència tècnica o projectes d'investigació de les distintes administracions públiques o privades degudament autoritzats, fins a un màxim de 3 punts 0,5  
  
  
  
Com a conseqüència de l'anterior, escau iniciar el procediment administratiu necessari per a, en execució de la sentència 760/2010, de 22 de desembre, dictada en el procediment ordinari 403/2009, donar resposta individualitzada a la sol·licitud formulada per Francisco Martínez Vives i determinar qui és l'adjudicatari de l'oficina de farmàcia que ha d'obrir-se en la població de Requena.  
A l'efecte, el termini per a la presentació de sol·licituds serà de 15 dies hàbils comptats a partir de l'endemà de la publicació de la present resolució en el Diari Oficial de la Comunitat Valenciana.  
A la sol·licitud haurà d'acompanyar-se necessàriament la documentació següent:  
- Documentació original o còpia compulsada acreditativa de la sol·licitud formulada al seu dia, durant el període indicat en el resultant tercer de la present resolució.  
- Títol de llicenciat, resguard o certificació acreditativa del mateix de data anterior a la sol·licitud.  
- Justificació documental, per mitjà d'original o còpia compulsada, dels mèrits que es prendran en consideració per a l'adjudicació establida en el resultant quart de la present resolució.  
  
Per tot això, resolc:  
  
Iniciar, en execució de la Sentència núm. 760/2010, del Tribunal Superior de Justícia de la Comunitat Valenciana, de data 22 de desembre de 2010, dictada en el procediment ordinari núm. 403/2009 i de conformitat amb la interlocutòria del mateix Tribunal de 21 de desembre de 2015, el tràmit del procediment que s'ha de seguir per a donar resposta individualitzada a la sol·licitud formulada per Francisco Martínez Vives en data 16 d'abril de 1999, per a l'autorització d'una nova oficina de farmàcia en el municipi de Requena i determinar l'adjudicatari de l'autorització d'obertura en les condicions establides en la present resolució.  
  
  
València, 15 de febrer de 2016.- La directora general de Farmàcia i Productes Sanitaris: Patrícia Lacruz Gimeno.